Institutul Național de Statistică a prezentat, marți, evoluția prețurilor de consum din luna aprilie 2024. În ciuda faptului că rata inflației a scăzut, comparativ cu decembrie 2023, prețurile au crescut. La detergenți, prețurile au crescut cu 25%, iar la Ploiești, în unele magazine, cartofii noi costă 6,5 lei/kg.
Institutul Național de Statistică (INS) a prezentat, marți, evoluția prețurilor de consum din luna aprilie.
„Indicele preţurilor de consum în luna aprilie 2024 comparativ cu luna martie 2024 a fost 100,08%.
Rata inflaţiei de la începutul anului (aprilie 2024 comparativ cu decembrie 2023) a fost 2,4%.
Rata anuală a inflaţiei în luna aprilie 2024 comparativ cu luna aprilie 2023 a fost 5,9%. Rata medie a modificării preţurilor de consum în ultimele 12 luni (mai 2023 – aprilie 2024) faţă de precedentele 12 luni (mai 2022 – aprilie 2023) a fost 8,1%”, a precizat INS.
Potrivit datelor INS, indicele armonizat al preţurilor de consum în luna aprilie 2024 comparativ cu luna martie 2024 a fost 100,36%, iar rata anuală a inflaţiei în luna aprilie 2024 comparativ cu luna aprilie 2023 calculată pe baza indicelui armonizat al preţurilor de consum (IAPC) a fost 6,3%.
Prețuri mai mari pe bandă rulantă
Chiar dacă rata inflației a scăzut, comparativ cu luna decembrie 2023, prețurile la mai toate produsele au continuat să crească la mai toate produsele, fie că vorbim de produse alimentare, produse nealimentare sau servicii.
Prețuri mult mai mari, cu 25%, sunt la detergenți, cosmetice și medicamente, însă sunt mult mai multe produse care sunt mai scumpe.
Cât costă cartofii la Ploiești
Pe lista cu produse alimentare care au înregistrat scumpiri figurează și cartofii, fructele și conservele din fructe, carnea și plrodusele din carne.
La Ploiești, prețurile la cartofi se mențin până la 4,29 lei/kg, în condițiile în care în luna decembrie 2023 prețul era de 3,29 lei/kg.
Prețuri mai mari se înregistrează însă la cartofii noi. În mai multe supermarket-uri, prețul la cartofii noi este de 5,29 – 5,49 lei/kg, însă în magazinele de cartier prețul afișat la cartofii noi este de 6,50 lei/kg.